Responsabilitat Global: Commemorant el nostre 11-S\nFa temps que va augmentant la sensació que anem enrere, que les llibertats nacionals queden més lluny i que la capacitat que Catalunya sigui compresa des d'Espanya va esvaint-se. L'expresident Pujol s'hi refereix en termes de com si ara se sentissin prou forts per a acabar per sempre amb "el problema catalán".\nSi en parlo ara i aquí no és únicament per aquestes constatacions i per la data, sinó perquè aquesta serà cada cop més un aspecte a abordar des de la responsabilitat social de les empreses. Les empreses que comencen a gestionar l'RSE aborden els aspectes vinculats als seus impactes directes. Però una empresa que comenci a anar més enllà, a exercir la ciutadania corporativa, a ser una empresa ciutadana, no pot deixar de tenir presents els problemes, reptes i oportunitats del país on opera.\nA més, si entrem en una dinàmica de gestió dels Territoris Socialment Responsables encara es va més evident. Fa pocs dies estava donant un curs i vaig demanar als alumnes que relacionessin alguns dels principals reptes o problemes de la nostra societat (que no fossin conseqüència de la mateixa empresa) i pensar tot seguit si, des d'una òptica avançada de governança, tenia algun sentit que les empreses hi entressin.\nEl cas és que cap dels grans problemes que la nostra societat té al davant no pot ser abordat amb garanties d'eficàcia de manera unilateral per part d'un sol agent. Cal la col·laboració i la implicació de diferents sectors, públic, privat i social.\nA moltes empreses els fa respecte parlar d'aquests aspectes problemàtics que sembla que quedin tan lluny. Però afecten l'economia, la seva fiscalitat, la sensibilitat de la clientela i proveïdors, la imatge i reputació col·lectiva, etc.\nLa reflexió podria ser: hi ha grans problemes que estan tendint a fer-se irresolubles precisament per la incapacitat de la classe política, que no només no els ha sabut resoldre sinó que fins i tot els ha creat i augmentat. Aleshores, si els problemes s'estan enquistant, per què el món privat, les empreses, no poden ser part activa i implicada en la recerca de solucions? Hi ha empreses -molt poques- que han començat a imaginar-s'ho i fins i tot a fer-hi alguna cosa. Per exemple, la cadena de supermercats BonPreu va finançar la pel·lícula Catalunya-España precisament perquè van considerar que se n'havia de parlar des de la gent, des de la ciutadania, amb normalitat. Cal agrair-los la valentia -el risc- i la línia d'RSE que va molt més enllà de l'ecoeficiència.\nEl cert és que moltes persones de pes, intel·lectuals, polítics, acadèmics, professionals i també empresaris estan modificant els seus punts de vista i estan entrant en una dinàmica més desacomplexada. Els canvis de paradigmes del temps actual, tot el que ha suposat la societat de la informació i del coneixement, la globalització, la consolidació de la democràcia formal a l'estat espanyol, la Unió Europea... fan difícil no abordar a fons un procés de major democratització, de recuperació d'un rol més central de la societat civil... de perdre les pors i els tics provocats per la dictadura. Des d'opcions liberals, humanistes, ecologistes, comunitaristes, d'aprofundiment democràtic, es creu que és inevitable un pas endavant en el dret a decidir. No es pot evitar molt temps que la gent decideixi, que els pobles decideixin.\nL'escàndol mediàtic i el ridícul judicial de prohibir un referèndum organitzat per una plataforma ciutadana a Arenys de Munt no és més que una manera de visibilitzar l'esgotament d'un model que té les arrels en un passat remot. La jutge prohibeix el referèndum... ...i el TSJC dóna ales a la Falange!\nEscoltar el discurs polític dels països del 'Nord culte' hauria de fer caure la cara de vergonya i destapar els tics feixistes que encara existeixen. El primer ministre gal·lès pot dir amb certesa que “no hi ha cap Tribunal Constitucional que pugui tombar una decisió d'un parlament democràtic”, com l'Estatut. I el primer ministre britànic pot dir sense pot que Escòcia pot accedir a la independència si els seus ciutadans ho volen, i tot seguit intenta convèncer que no els hauria d'interessar. Quina diferència de cultura política i de valors socials respecte als països plurinacionals on la unitat es defensa amb l'amenaça dels tancs i l'ús capciós dels recursos àdhuc judicials. Joan Ramon Resina, catedràtic a la Universitat de Stanford (EUA), creu que “Arenys encapçala una reacció que fa temps que es cova”. El símptoma n’és “la desafecció cap a l’aristocràcia política”.\nEl que observo amb major risc és la desaparició de l'escena pública, el silenciament, de les persones que podien fer de pont, les intel·lectuals, artistes, professionals, societat civil que, des d'Espanya opinaven per la pluralitat i el respecte a les identitats nacionals. Aquesta subtilitat ha anat esvaint-se i avui es fa difícil trobar persones sensibles: "es que siempre pedís más". ¿Aspirar a recuperar les llibertats nacionals que van ser arrabassades per la força de les armes és demanar massa? ¿Gent que parla d'ètica i de responsabilitat social poden defensar que hem de conformar-nos amb el que 'es dóna', sabent que és d'una enorme injustícia i indignitat històrica?\nOn són els drets humans, la democràcia i la llibertat, de participació ciutadana, la capacitat de fer innovació social? Al llarg de la història les fronteres han canviat permanentment: que potser ja no canviaran mai més? Potser com éssers intel·ligents que som que mirem de cercar les millors maneres de fer-ho sense trencar els plats: amb fórmules democràtiques (i amb foment de valors democràtics que ho suportin), amb fórmules mixtes (de sobirania compartida, etc.), amb fórmules d'anàlisi que permetin veure quines estructures poden ser les més eficients a cada període històric (potser hi estem perdent tots dedicant energies a tant conflicte permanent)...\nPer acabar, solament un parell de cites de notícies d'ahir mateix, que tenen en comú el fet de ser dites per nous catalans, és a dir persones que van venir d'altres països i que avui, sense perdre les seves arrels, són uns catalans més. És un signe d'esperança i de normalitat veure que la gent que es va integrant al país ho fan assumint els problemes i els reptes del país de manera molt desacomplexada, segurament perquè volen apostar pel seu nou país sense haver de sentir-se hereus de tots els tics de pors, autoodis i autocensures que són presents en els autòctons.\nL'escriptor d'origen anglès Matthew Tree i l'escriptora d'origen llatinoamericà Patricia Gabancho ens fan un parell de reflexions ben lúcides:\nMatthew Tree denuncia la catalanofòbia a 'La vida a la banda del rebre'\nAllà als anys seixanta –en temps del Franco, quan la llengua catalana era encara en bona part il·legal més enllà de la privacitat de la llar- hi va haver un incident a l'emissora de ràdio espanyola Cadena SER que encara avui es recorda a Catalunya. La veu més coneguda de l'època, un presentador anomenat Bobby Deglané –que, en paraules de l'escriptor Quim Monzó, solia escometre els seus convidats com un "cavaller almivarat"- va convidar la comediant catalana Mary Santpere, molt coneguda també arreu d'Espanya, al seu espai de cap de setmana. Només començar, el locutor va dir "Mary, no és cert que els catalans, més que no parlar, bordeu com els gossos?" Sorpresa, la Santpere va respondre després de pensar-s'ho un instant: "Jo no ho diria pas, això, però el que sí que et puc dir és que, a Catalunya, és molt típic posar el nom de Bobby a un gos..."\nAmb aquestes paraules comença la conferència que l'escriptor Matthew Tree va fer el passat mes de novembre al London School of Economics. Després d'articles com els publicats a The Economist o Financial Times, on es tergiversava la realitat política, econòmica i social catalanes, les paraules de Tree són una clara denúncia de la catalanofòbia.\nA través d'un repàs de la història i de diverses anècdotes (com l'orígen del qualificatiu "polac" per referir-se als catalans), de casos com el d'Èric Bertran o el boicot als productes catalans el 2006, Matthew Tree acaba assegurant: " I jo us dic que és aquesta una situació insostenible, que tard o d'hora tindrà per conseqüència el tipus de notícia que dóna la volta al món -si més no, per un dia- perquè implica fer un nou lloc a la taula de les Nacions Unides".\nÉs una escola d'economia, ciències polítiques i socials fundada a l'any 1895 per Beatrice i Sidney Webb. És una de les primeres institucions de recerca en ciències socials del món i per on hi ha passat més d'una quarantena de premis Nobel d'economia. Acull també la Catalan Society.\nPatrícia Gabancho ha publicat un article al diari AVUI on ho expressa de manera ben clara:\nNotícia publicada al diari AVUI, pàgina 2. Dimecres, 5 d'agost del 2009\nEtiquetes de comentaris: catalunya, espanya, governança, llengua, reflexions, territoris responsables


> Descobreix Indoor Pass Experience\nLa teva oportunitat per sentir, viure i somiar des de qualsevol lloc, amb les experiències que t’ofereix PortAventura World.\nPerquè, fins que puguis tornar al parc, les emocions que sents a PortAventura World, els indrets exòtics amb què et fa somiar i les experiències inoblidables que hi vius, les hauries de poder reviure en qualsevol moment, amb un món de continguts per vibrar i notar les bones sensacions que només PortAventura és capaç de generar.\nDescobreix un món nou cada setmana.\nAra pots somiar amb els mons de PortAventura gràcies a un món de continguts que et duran a un paradís de sabors, amb receptes de les diferents àrees i detalls de cada àrea perquè puguis convertir casa teva i els jocs familiars en les exòtiques propostes del parc.\nViu les emocions del parc amb continguts carregats d’adrenalina, participant en reptes i descobrint dades sorprenents que et permetran viure les sensacions úniques de PortAventura World des de qualsevol part del món.\nDeixa’t seduir per la màgia de PortAventura World amb cançons, balls i espectacles que et sorprendran, i continguts perquè hi participis i sentis com batega el ritme de PortAventura.


Llibreria Drac Màgic.\nLlegim els imprescindibles del Beat de la mà d'Annalisa Marí, t'hi apuntes?\nTruca'ns al 971 71 27 17\nLes llegim en molt bona companyia. Si et fa ganes participar, escriu-nos! llibreriadracmagic @gmail.com\nLiteratura Llatino-americana Contemporànea\nApunta't-hi trucant al\nL'obra més íntima i alhora vital de Milena Busquets s'endinsa en la quotidianitat d'una escriptora. La protagonista d'aquest dietari és una escriptora amb una capacitat inesgotable de renovar la seva mirada sobre el món. Directa, apassionada, intel·ligent i una mica desastre, cerca les paraules justes per capturar una realitat complexa i canviant, sense renunciar a l'elegància ...\nPIRATA GUIOMAR MIL CONTES PER EXPLICAR\nAquest 2021 Josep Massot i Muntaner compleix 80 anys i commemora els50 anys de la seva ordenació presbiteral i els 50 anys com a directorde Publicacions de l'Abadia de Montserrat. No és estrany, doncs, queel conegut com a pare Massot, home de consens i de prestigi, peça clau de la cultura, la historiografia i la intel·lectualitat a casanostra, rebi un merescut homenatge en form...\nEn aquesta obra s'inclouen les 662 plantes medicinals de les Illes Balears que han estat referenciades en la literatura científica. De cadascuna d'elles s'analitzen la sinonímia i les denominacions populars, la descripció botànica, l'hàbitat, la composició química, les parts utilitzades, l'acció farmacològica, l'ús terapèutic i la comparació en les farmacopees aiurvèdica, tibet...\nGABRIEL ALOMAR (1873-1941). L'INTEL·LECTUAL, EL PE\nPONS, DAMIA / ROSSELLO BOVER, PERE\nL'ESQUERRA NACIONALISTA (1900-36)\nMATEU MORRO / SEBASTIA SERRA\nAquest volum analitza diversos aspectes de la història política, social i econòmica de les dones treballadores a Europa, a Espanya i a les Illes Balears en el període comprès entre 1868 i 1936. El primer bloc temàtic se centra en les condicions laborals femenines, tot combinant el context nacional i internacional amb l'estudi d'un grapat de situacions locals concretes. En el...\nELS NORATS (1936-1949)\nLLIBERTAT, AMNISTIA, ESTATUT D'AUTONOMIA. MEMÒRIES\nHERRANZ HAMMER, ALBERT / DE ROQUE COMPANY, JOANA M\nVIDAL NICOLAU, ANTONI\nLlorenç Bisbal és, amb tota seguretat, lúnic nin que començà a treballar de porqueret als vuit anys i que acabà convertint-se en batle de Palma. Si miram la llista de batles de Palma des de 1900 fins al 1931, hi trobam advocats, metges, enginyers, arquitectes, financers, empresaris, aristòcrates i un únic obrer que havia treballat des dels dotze anys, primer com a aprenent i d...\nA l'abordatge!Veure tots\nI si canviem el conte?Veure tots\nCòmics per a petits (o no tant petits)Veure tots\nMADRID SERA LA TUMBA\n"Me gustaría disfrutarlo, pero no puedo, y me duele no tenerte a ti ami lado para contemplar contigo mi gran imperio semántico: ya no mehace falta dirigir todos los instrumentos de una pequeñísimaorganización radical, de un grupúsculo, porque mi discurso está portodas partes, mi voz está en todas las voces y todo el mundo habla milengua."Madrid, 2016. Dos edificios ocupados, en...\nUn recorrido acerca de los derechos humanos en la vejez y, concretamente, de los derechos de las mujeres, sintetizados en tres principios: libertad, justicia y dignidad.Este libro es un conjunto de propuestas de resistencia pensadas para la nueva generación de viejas que van estrenando libertades, para las que mantienen su dignidad, para las ancianas que mientras se desplazan p...\nPer a acompanyar a un bon llibre...\nBONET I RIGÓ, BLAI\nSTEIN STEIN, GERTRUDE\nEDICION LIMITADA FRIDA KAHLO L LISA\nTAZA PIPPI BLANCA CON RAYAS HORIZONTALES\nBOLSA ACANTILADO ADAM ZAGAJEWSKI\nBOSSA PORTALLIBRES RUDA\nDimecres 29 de juny a les 19.00h\nPresentació "Same same but different" d'Anna Fux\nDivendres 1 de juliol a les 19.00h\nClub de lectura beat\nDimecres 6 de juliol a les 19.00h


Activitats cursos anteriors | Aula TAC del Volerany\nPujar un document fet amb Word al Google Drive.\nAccedirem al nostre compte de correu i entrarem al Google Drive.\nClicarem l’opció que hi ha a la dreta d’on diu “CREA” (Una fletxeta que assenyala amunt)\nTriarem l’opció “FITXER”.\nS’obre una finestra per tal de buscar l’arxiu. Anirem a la unitat T://, aulaTAC 2014-2015\nObrirem la carpeta de la nostra classe i la nostra. Dins trobarem un document Word que vam fer el curs passat. L’obrim.\nQuan el tinguem carregat, el marquem clicant el quadradet que hi ha a l’esquerra i pel menú superior, clicarem la pestanya on diu “Més” i triarem l’opció “Obre amb” “Google docs”\nJa el tenim, ja el podrem obrir i ja el podem modificar i actualitzar, que és el què farem.\nAquesta mateixa operació, es pot fer també amb un Power Point i altres tipus de documents.\nAnirem a l’aula amb el llibre de medi.\nEntrarem al nostre Google Drive i crearem un document nou.\nCrearem una taula o graella. De les opcions superiors i triarem “taula” “insereix taula”. Crearem una taula de 5 x 6 (cinc columnes i sis files).\nAquí tens el model del treball que caldrà fer:\nAcabar la taula i millorar-la.\nVeure les diferents possibilitats de “propietats de la taula”\nSi no funciona, provem aquest enllaç:\nComencem a programar amb lightbot. Primer triarem l’opció bàsica i després ja triarem l’opció amb procediments.\nJa heu acabat? En voleu més? Aquí teniu Blockly Games. És una proposta de l’Ona Elias de 6è C. Són jocs per aprendre a programar. Gràcies Ona!\nContinuem amb la programació. En aquesta web aprendrem a programar de manera bàsica jugant i manipulant personatges divertits i coneguts, com la princesa Elsa de Frozen, els personatges d’Angry Bird…\nFem una línia del temps amb una presentació del Google Drive. Ho podem fer a partir d’una taula o afegint formes, podem inserir textos, imatges, videos…\nDeformem una imatge. Agafarem la nostra fotografia i la deformarem de manera que s’assembli un quadre abstracte. Al final la desarem a la T:/TAC2014-2015/cinque A o B/Fotos deformades. Li posarem el nostre nom.\nAnem a jugar a calcular la massa de diferents objectes pensant. Heu de triar l’apartat de “Problemas de razonamiento lógico”, després “Pesda pensando 1” i per acabar l’opció “una balanza móvil”\nFem una senzilla animació. Amb aquest editor tan bàsic, farem un animació. Estigueu atents quan us expliqui com funciona, és molt fàcil.\nMira: Aquí tens un exemple:\nComençarem fent una tira de 3 o 4 vinyetes.\nTriarem les imatges: poden ser de les que hi ha a l’ordinador, del Google o les podem dibuixar nosaltres.\nFer una fotografia de cada alumne i posar-la a la Carpeta pròpia\nReduir-la mitjançant la web: http://www.webresizer.com/resizer/\nObrir el Word, crear un document amb el nom: “presentaciónomdelnen“. Han d’escriure el nom i explicar algunes coses de tu. (Quan vas nèixer, què t’agrada…)\nAl document hi inserirem la totografia.\nRetallar i reduir la imatge.\nObrirem amb el “paint” la imatge que està a la carpeta “_fotos” de la seva classe. Seleccionarem la cara i la desarem amb un altre nom.\nExplicar els codis QR.\nPrimer escriurem el nom i cognoms, edat, curs. Després un text sobre nosaltres. Com sóc: alt, baix, divertit, simpàtic, alegre, enfadós, serio…\nDesprés personalitzarem el codi posant la nostra imatge, la que hem retallatr abans.\nDesarem el codi (botó dret del ratolí) a la nostra carpeta, obrirem el nostre document Word que ja tenim fet del primer dia i inserirem el codi QR (Inserció, imatge, des del fitxer)\nFem un muntatge fotogràfic amb el “paint“.\nBuscarem una imatge que ens pugui servir de fons: un paisatge, una ciutat, un monument, la lluna, l’espai….. Després en buscarem una altra que pot ser una foto nostra o un altre personatge i després de retallar-lo, l’enganxarem a la foto que hem triat de fons.\nFem “parlar” una fotografia. Aquesta serà una activitat prèvia per preparar la que farem més endavant que serà una fotonovela. Aquests són els passos:\nTriarem una foto d’internet, la descarregarem i la desarem a la nostra carpeta.\nObrirem l’aplicació “phrase.it“\nClicant l’opció: “upload photo…” pujarem la fotografia que hem descarregat anteriorment.\nAfegint globus (bubles) i text la farem “parlar”.\nPosem la nostra fotografia de portada d’una revista\nRedactar, respondre… correus\nXat. Agregar persones\nVeure un document compartit per mi\nCrear un document i compartir-lo\nINTERNET NO ÉS EL NÚVOL\nFem un Voki\nCoses que ara es fan gràcies a Internet:\nCoworking (treball cooperatiu)\nTutorials DIY (Fes-ho tu mateix)\nBig data (grans dades)\nNous dispositius i tecnologies\nContinguts Virals (Passar i compartir)\nImatges de perfil\nStar-ups (Empreses que arranquen)\nFlash Mobs (Molta gent es reuneix convocada per Internet o mòbils per fer alguna acció ràpida)\nQuè hi havia abans d’Internet?\nMolts dirien que res, però no és així. Internet és només un mitjà pel qual, gràcies a la tecnologia, l’ésser humà ha pogut desenvolupar amb més capacitat i fluïdesa tot el talent que venia desenvolupant fins ara al llarg de la seva història. Al final sempre l’important és l’ésser humà i no el mitjà pel qual s’expressi.\nPerò és cert que Internet aporta certs avantatges perquè el talent i la cultura humana es desenvolupin i difonguin: fomenta la participació, la pluralitat i és capaç d’arribar a més gent i molt més lluny.


La Plataforma per la Llengua Illes Balears presenta l’Apparella’t, el Tinder per trobar parelles lingüístiques amb qui practicar català | Notícies | Plataforma per la Llengua\nEl llançament de la nova eina serà durant la primera quinzena de desembre d'enguany i estarà disponible a tot el món\nLa Plataforma per la Llengua, ONG amb 18.000 socis que treballa per promoure l'ús social del català, ha presentat la nova aplicació per trobar parella lingüística: l'Apparella't a la sala de premsa del Consell de Mallorca i a l'Institut d'Estudis Eivissencs.\nL'aplicació mòbil, amb un funcionament semblant al d'aplicacions per trobar parella sentimental, com Tinder, farà més fàcil, ràpid i entretengut de trobar una persona amb qui practicar el català. L'Apparella't posarà en contacte un voluntari, que parla català fluidament, i un aprenent, que en té coneixements bàsics i vol adquirir fluïdesa. "L'objectiu és que els usuaris practiquin allò que han après, d'una manera lúdica i entretenguda, però sobretot sense la pressió de si s'equivoquen a no, perquè saben que estan amb una parella que n'és conscient i que cerca ajudar-los", han apuntat des de la Plataforma per la Llengua.\nL'Apparella't neix com una nova via de creació de parelles lingüístiques. Des del 2009, quan el programa de voluntariat per la llengua va néixer a Catalunya, s'han format més de 125.000 parelles lingüístiques. La Plataforma per la Llengua és l'entitat privada que més parelles lingüístiques ha fet. "Trobam que a les Illes pot tenir una importància especial perquè, tot i que a les Illes Balears ja s'han fet projectes de parelles, ajudarà a unificar més el projecte de voluntariat lingüístic", han assegurat des de l'ONG del català.\nActualment, a les Illes Balears, un 96'8% de la població entén el català i un 80'5% el parla. L'objectiu del projecte és augmentar aquests percentatges, però sobretot augmentar l'ús social de la llengua pròpia, a través el català com a punt de trobada. "Treballar pel català com a llengua comuna és també treballar per la cohesió social", asseguren des de la Plataforma per la Llengua.\nL'Apparella't estarà disponible per a iOS i Android a partir de la segona setmana de desembre. El projecte compta amb el suport del Govern de les Illes Balears, la Generalitat de Catalunya i la Generalitat Valenciana, quelcom que la Plataforma per la Llengua ha volgut remarcar, pel fet de notable importància simbòlica que representa que els tres governs hagin cooperat per a tirar endavant un mateix projecte de foment de la llengua catalana.


Yoli, de 'Gran Hermano', fa les maletes després de perdre un bebè\nYoli Claramonte i el seu marit han marxat uns dies fora per a evadir-se | Mtmad\nYoli Claramonte, exconcursant de 'Gran Hermano' i el seu marit han necessitat fugir per a afrontar els fets\nper María Merino 08/01/2022 07:00h\nYoli Claramonte, coneguda per haver concursat a 'Gran Hermano 15' i per ser ara influencer, ha viscut una veritable tragèdia. I és que ha perdut el fill que esperava.\nEstà tan dolguda, que ha pres una decisió: viatjar uns dies fora d'Espanya sense les filles i amb l'única companyia del seu marit, Jorge Moreno. D'aquesta manera, tots dos han intentat recuperar-se d'aquest cop tan dur o, almenys, evadir-se'n temporalment.\nYoli viatja fora d'Espanya després de perdre el fill que esperava\nFins al desembre, el 2021 havia estat un any molt bo per a Yoli Claramonte i la seva parella I és que no només havien tingut la seva primera filla, Jimena, sinó que fins i tot havien passat per l'altar. No obstant això, a final d'any van rebre una mala notícia: havien perdut el nen que esperaven.\nJorge i Yoli estaven contents de poder ampliar la família que havien format amb Jimena i Valeria, la primera filla d'ella. Però el destí ha volgut que, de moment, no puguin fer realitat aquest somni. I així ho van donar a conèixer visiblement tristos al canal que la jove té a Mtmad.\nConcretament, va ser ell qui va explicar el que havia passat: «Hem anat a l'hospital a que li fessin l'ecografia. La metgessa no el trobava, i quan l'ha trobat, no tenia batec. Ha sigut un cop molt dur, no sabíem què dir. És una cosa que no esperes, un gerro d'aigua freda».\nLa influencer, amb dificultat per a articular les paraules, va manifestar: «Quan estigui preparada, ja parlaré del tema».\nYoli i Jorge han perdut el fill que esperaven | Mtmad\nDesprés d'aquest revés inesperat, la parella ha decidit marxar uns dies fora. Yoli ho ha anunciat al seu canal d'Mtmad: «Som a l'aeroport. Deixem la nena a Albacete amb la meva mare i amb la família».\n«Ens venia de gust desconnectar d'aquestes setmanes tan dures que hem viscut. Hem decidit fer un break pel bé dels dos. De fet, mai hem fet un viatge tots dos sols, sempre ha sigut amb les nenes».\nI aleshores, Jorge ha afegit: «Volíem desconnectar i acabar bé l'any. I ja està».\nHan viatjat a Roma, i han compartit amb els seus seguidors tot el que han fet. Els hem pogut veure visitant diferents racons importants de la ciutat, com la Fontana di Trevi, on, seguint la tradició, han llençat una moneda per a demanar un desig, que no és altre que ampliar la família, tal com han insinuat. És el que vol Yoli.\nL'inici d'any de Yoli Claramonte\nTot i que el 2021 ha acabat molt malament per a Jorge i Yoli, el viatge a la capital italiana els ha anat molt bé. I amb l'energia que aquest els ha donat, han afrontat l'arribada del 2022.\nMitjançant Instagram, ella ha confessat el que ha suposat aquesta escapada, de la qual ja han tornat. Així, ha explicat: «No us podeu ni imaginar que bé que ens ha anat estar aquests dies fora. Gaudint l'un de l'altre per a sortir del bucle on estàvem i tenir temps per a xerrar, passejar i petonejar-nosa cada racó on anàvem».\n«He comprovat que és necessari passar temps només amb la parella». I després ha fet una altra publicació en què també ha volgut transmetre aquest optimisme. Ha penjat una fotografia amb Jorge i amb Jimena, la filla que tenen en comú, i l'ha acompanyat d'un missatge directe i clar: «Tant de bo tots els vostres somnis es compleixin aquest any que entra», diu el text.\n«Adeu, 2021. Hola, 2022. T'esperem amb moltes ganes».\nAnar a portada Última hora Televisió Última hora Embaràs Última hora Família Última hora Influencers\nEl presentador Jaime Bores i el seu aspecte actual: no el reconeixeries\nIsa Pantoja, més contundent que mai amb el seu germà, Kiko: «Es quedarà sol»


Plantegen instal·lar una seu veïnal al Museu del Clima\nActualitzada 09/12/2019 a les 10:20\nL’associació Turó de Gardeny, que no té local, diu que la Paeria els ha ofert la sala Oró\nL’associació de veïns del Turó de Gardeny es troba des de fa uns mesos sense un lloc on reunir-se, ja que ja no tenen a disposició la sala de l’institut Castell dels Templers que utilitzaven fins ara.\n“El que fem és anar a casa d’algun veí”, va explicar el portaveu de l’entitat, Gregorio Gutiérrez, que va afirmar que van sol·licitar a l’ajuntament un nou local. “Com a solució provisional, la Paeria pagarà un lloguer en un local del carrer Cardenal Cisneros”, va explicar Gutiérrez. La regidora de Participació, Elena Ferre, va confirmar que “estem buscant espais d’ubicacions temporals”. Tanmateix, Gutiérrez va assegurar que el regidor del barri, Jaume Rutllant, “ens ha proposat com a seu definitiva la sala Joan Oró del Museu del Clima”, encara que s’hauria d’adaptar. Precisament, Ferre va explicar que “s’ha d’analitzar si aquest espai és factible, tot i que creiem que és una bona solució per a l’associació”.\nParal·lelament, el portaveu veïnal va denunciar “la quantitat d’excrements que s’acumulen al parc que hi ha al costat de l’escola bressol”, per la qual cosa va considerar que “hauria de tancar-se i prohibir l’accés als gossos”. Va destacar que la situació s’agreuja durant l’estiu per la pudor que provoquen els excrements i l’orina quan fa calor. A més a més, va afirmar el portaveu que “falta neteja i manteniment a les zones enjardinades” i va lamentar que “ja hagin passat més de dos-cents dies des que es va constituir el nou govern i hi hagi aspectes que no canviïn”.


A Capellades i a Santa Coloma de Cervelló\nDimarts, 17 agost 2010. 15:30. Redacció AnoiaDiari.\nAquests dies a molts municipis se celebren festes majors i això ha fet que aquest cap de setmana passat els Falcons de Vallbona d’Anoia hagin tingut doble actuació: la primera dissabte a les 19.00 h a la Festa Major de Capellades i la segona diumenge a les 21.00 h a la festa major de Sta. Coloma de Cervelló.\nA la Festa Major de Capellades van actuar a la plaça de l’església després del pregó, amb una gran participació de capelladins i capelladines, esperant saber què eren això dels Falcons, tan poc conegut aquí a la nostra comarca. Com a cada actuació van demostrar que dia rere dia van creixent, estrenant figures noves com són els lleons. En total van realitzar 5 figures, les quals van ser molt aplaudides, com són la Serra Alta, els Lleons, les Planxes, els Avions i, per acabar, com és costum, amb un pilar de 4 en el qual va participar la gent del poble fent pinya.\nA la Festa Major de Sta. Coloma de Cervelló, els Falcons de Vallbona d’Anoia van actuar a la plaça del Pi Tallat, juntament amb els Percussió K-Fort, Tabalers Tronats, Grallers de Viserta i Xumets de l’Avern que n’eren els organitzadors, una vesprada variada de la cultura catalana.\nLa seva propera actuació serà diumenge 22 d’agost per la Festa Major de Vallbona d’Anoia, carregada de sorpreses.


Elter, el portal d'Osona - El defensor del ciutadà\nGairebé tothom coneix la figura del Síndic de Greuges, fins ara menystinguda per les administracions, poc o gens amigues de donar explicacions i solucionar problemes. Aquests darrers anys, molts municipis catalans grans i mitjans han establert la figura del Síndic de Greuges Municipal, un intermediari independent que fa d’altaveu dels problemes dels ciutadans davant el poder municipal.\nJa fa molts anys que regularment he escrit articles a la premsa local i comarcal reclamant que la ciutat de Vic tingués un Defensor del Ciutadà (Defensor del Poble, o Síndic de Greuges, com es vulgui). Ara, finalment, l’ajuntament de la capital d’Osona ha aprovat instaurar el Síndic de Greuges Municipal, un servei que a Manlleu ja fa temps que funciona. Durant anys, els manaies vigatans han dit que no feia cap falta, perquè el govern municipal ja es fa ressò de les inquietuds del poble. Això seria veritat si els polítics no fossin partidistes, ni defensessin interessos particulars.\nEn aquest context i davant l’autisme oficial, els periodistes vigatans sovint ens hem vist obligats a fer tasques de suplència i a exercir de defensors del ciutadà. Sovint m’he trobat amb persones que diuen: “A veure si els periodistes expliqueu la veritat”, referint-se a diferents temes que afecten als drets civils, el benestar de les persones, la socialització del lleure i la cultura, el foment equitatiu de l’esport, les mancances estructurals, els entrebancs per transitar a peu per determinats carrers, l’explotació laboral, la violació dels drets humans, els abusos de l’administració, la ineficàcia d’alguns organismes, les martingales burocràtiques, el dubtós criteri a l’hora d’accedir a les beques…\nPer definició, el Síndic Municipal de Greuges no és cap jutge i no dicta sentències, no imposa sancions ni pot suspendre les actuacions administratives. Les seves resolucions tampoc poden ser objecte de recurs. La seva missió és garantir el dret de totes les persones a tenir una bona administració governamental. Ha d’atendre les queixes de les persones que es trobin desemparades davant l’actuació o la manca d’actuació de les administracions o dels organismes que depenen de l’ajuntament i dels seus concessionaris o contractistes. Per definició, tothom pot presentar queixes, tant persones físiques com jurídiques. Totes les actuacions del síndic municipal són gratuïtes, i no és necessària l’assistència de cap advocat o procurador. Les queixes s’han de formular per escrit, acompanyades amb documents que puguin servir per a aclarir el cas. L’escrit ha d’explicar els fets i les circumstàncies que són objecte de la queixa, per anar bé acompanyat amb documents que puguin servir per a aclarir el cas.\nDes de fa tres anys, a Manlleu, aquest paper l’exerceix Jordi Casellas, un home que ha hagut d’actuar en casos d’errors o arbitrarietats en les resolucions, retards indeguts o injustificats, inexecució de resolucions, tracte indegut als ciutadans i negativa a facilitar-los informació a la que tenen dret, i qualsevol actuació que impedeixi o dificulti l’exercici legítim dels drets ciutadans. Habitualment, les queixes ciutadanes dels manlleuencs fan referència a temes d’urbanisme, medi ambient, responsabilitat patrimonial, consum, salut pública, cultura, educació, esports i seguretat ciutadana, entre d’altres.\nAra, un ple de l’Ajuntament de Vic ha aprovat la moció presentada per Arnau Martí (de Vic Per a Tots) per la creació del Síndic de Vic. El regidor ha proposat que la persona escollida per desenvolupar el càrrec ho sigui per una majoria considerable de membres del consistori, estigui al marge dels mandants electorals i sigui independent dels partits. La resta de regidors hi han estar d’acord, tot i que alguns han matisat que cal que sigui una persona de consens, que el reglament es faci conjuntament, que el pressupost no sigui desorbitat i que no s’actuï amb presses, ni s’estableixi una data precipitada. Tenen raó quan diuen que no cal precipitar-se, però tampoc no és qüestió d’eternitzar el seu nomenament i esperar deu anys. Que la prudència no ens faci traïdors. Benvingut sigui el Defensor del Poble. O la Defensora.


Avenc del Bruc, noves exploracions – GEB\nAvenc del Bruc, noves exploracions\n7 maig, 2015 8 maig, 2015\nNota preliminar sobre les noves exploracions espeleològiques que estem realitzant a aquest emblemàtic avenc del massís de Garraf\nEl pou de la Imaginació\nAllà per l’any 1898, Norbert Font i Sagué baixava a les profunditats de l’avenc del Bruc. Començant un mite que perdura fins avui. Va aconseguir baixar la vertical de 90 metres i va creure veure a la base del segon pou un llac. Havia arribat a la capa freàtica del Garraf?\nGairebé 25 anys més tard el senyor Rafael Amat i Carreras explora de nou l’avenc donant-li una profunditat de 150 metres. Distingeix una cúpula en el segon pou que va batejar amb el seu nom. També va batejar aquest segon pou amb el nom Avenc del Llac Imaginari, suposo que intentant desprestigiar al seu antecessor, ja que l’home s’havia plantat a la boca amb una barca per poder explorar aquest suposat llac.\nDes de llavors pocs canvis n’hi ha hagut en aquest avenc. Posteriors topografies corregeixen també al senyor Amat, ja que havia incrementat uns 35 metres la profunditat, i amb bon criteri les següents topografies no tancaven aquest segon pou en cúpula, sinó que ho deixaven en línies discontínues.\nEl grup SIE-CEA va explorar una via lateral al pou principal, però donant-li una mínima importància. Ningú s’ha molestat a topografiar-la o almenys en cap topografia de les que han caigut a les meves mans queda reflectida.\nMoltes generacions d’espeleòlegs han baixat l’avenc del Bruc i des de la base d’aquest segon pou han mirat cap amunt imaginant-se el que podria haver-hi dalt.\n117 anys més tard d’aquesta primera exploració l’avenc del Bruc encara guarda gelosament els seus secrets. Però hem aconseguit desvetllar un altre.\nUna vegada més el senyor Amat i Carreras és rebatut en les seves observacions respecte a aquest avenc. Si aquest home va dibuixar una cúpula tancada en la seva topografia, més o menys a la mateixa altura que les altres cúpules que hi ha a la base del primer pou, ara podem assegurar que estava completament equivocat.\nUn grup d’espeleòlegs pertanyents al GEB de Badalona, als que s’han anat afegint companys d’altres grups, SIS de Terrassa, Polifemo d’Oviedo, Montañeiros Celtas de Vigo i fins Bombers de Barcelona s’han embarcat en el gran projecte d’escalar aquest famós pou de l’Estany de la Imaginació.\nLa cúpula vista pel senyor Amat com a tal no existeix. El sostre d’aquest pou escalat acaba en una lleixa. Però aquí no acaba l’avenc cap amunt. Dues xemeneies bessones comuniquen amb un segon nivell on s’han trobat ja dues sales i encara tenim la possibilitat de superar l’altura dels 75 metres escalats per algun racó encara per explorar. La part més alta explorada lluny de ser una cúpula és una gatera horitzontal on s’han trobat restes de cargols i arnes que ens va fer pensar, mentre que ens arrossegàvem, què anàvem a sortir a l’exterior. Aquesta gatera se’ns va tancar abruptament deixant-nos amb les ganes.\nCroquis esquemàtic provisional muntat sobre topografia de l’Espeleo Club de Gràcia\nL’exploració segueix en curs. Aquest pou revela els seus secrets lentament.\nEl senyor Font va creure veure un llac\nEl senyor Amat va creure veure una cúpula\nNosaltres creiem que veurem el cel\nDades històriques facilitades per Salvador Vives\nText, José Amaya (GEB)\nFotografies, Tomàs Roy (SIS-CET)


3 dies per les comarques de ponent | Cicloturisme 100 %, el blog d'Agustí\n← París Pequín en marxa.\nComentaris del Dia, Etapes del 1 al 9 →\n3 dies per les comarques de ponent\nPosted on 19 Març 2008\tby enargitsuga\n20, 21, 22 Març 2008. Recorregut circular. Sortida i arribada a Tàrrega,, amb parades a Mequinensa i Vinebre.\nTravesarem las comarques d’Urgell, Pla d’Urgell, Segrià, ens endinsarema a Arago i per la província d’Osca la comarca de Bajo Cinca, i tornarem a Catalunya per la Ribera d’Ebre, Terra Alta, Priorat, Garrigues i finalment Urgell\nEl dijous 20. Sortida de Tarrega per l antiga N- II fins a Mollerussa. Capital de la comarca Pla d’Urgell amb el seu famos canal d’Urgell. Tot egui al S.O Torregrossa, Albatarrec, Sudanell, Torres de Segre, Granja d’Escarp, a la comarca del Segrià ens endinsarem al vall del Segre, Cinca i Ebre fins a Mequinesa.\nEllaços relacvionats: Recorregut i perfil , Canal d’Urgell amb Bicicleta, Un tomb per l’aiguabarreig\nDivendres dia 21. Mequinensa, a Fayon seguint el pantà deRibarroja, Pobla de Masaluca, Vilalba dels Arcs, La Fatarella, Riba-Roja de Ebre, Flix, Ascó, Vinebre.\nEnllaços relacionats: Recorregut i perfil, La Pobla de Massaluca. Berrús i el riu Matarranya\nDisabtre dia 22. De Vinebre a Torre del Espanyol, Bisbal de Falset, Margalef, Creuarem el massis del Montsant ( Priorat) per la vesant N, Pobla de Cérvoles, El Vilosell, Vinaixa, I per la comarca de las Garrigues Espluga Calba, Malda, St Marti de Riucorb i tornada a Tàrrega.\nEnllaços relacionats: Recorregut i perfil. El pasat del oli garriguenc de les Borges Blanques a l’albi (Garrigues). Parets Bancals i oliveres (Priorat). Recorreguts pel Urgell.\nRecorregut conjunt. Veure el mapa sencer.\nMes informacio dels recorreguts a: http://cicloturisme100x100.blogspot.com/\nAquesta entrada ha esta publicada en Recorreguts / Rutes de cicloturisme. Afegeix a les adreces d'interès l'enllaç permanent.


Diu el tòpic que el Barça és més que un club. I a fe que és cert. Viatjant pel món he pogut veure com l'emblema d'aquest club s'estén a tots els racons del nostre planeta. És símbol de comunió en molts llocs en guerra, però també és un símbol nacional. I precisament per aquest motiu, pel fet que sigui més que un club, m'emprenya, i molt, que porti a la samarreta publicitat de Qatar, un país a on no es respecten els drets humans més bàsics, a on fins i tot alguna poetes estan empresonats pels seus versos i les seves paraules. El Barça hauria de fer una condemna d'aquests fets. Primer són els sentiments i els drets humans, no pas els calers. O darrere d'això alguns directius hi tenen interessos amagats? Tot això s'hauria d'aclarir i ben aviat, perquè embrut el nom del club, un club que també, en certa manera, és emblema de la nació catalana.


Àlex d’Espona – Comunicació BANC\nEl sector i la fase on es troba l’empresa són clau a l’hora de decidir on buscar uns diners que cal tenir molt clar a què es destinaran “El primer que s’hauria de trobar són clients i facturar. Quan ja… Continue Reading →\nL’Àlex d’Espona, coordinador de BANC, va presentar el passat dimarts dia 5 al programa “Balanç” d’Onda Cero Catalunya, el Programa INVER. Business Angels Network de Catalunya (BANC) i la Fundación Biodiversidad, del Ministerio de Agricultura, Alimentación y Medio Ambiente, posen… Continue Reading →\nL’Àlex d’Espona, coordinador de BANC, ens explica en aquest vídeo les característiques de la figura del Business Angel…… Font: BANC\nL’experiència pilot que ha suposat el programa d’alt rendiment per a emprenedors amb projectes de base innovadora, InnoEmprèn, s’ha tancat amb uns bons resultats. Dels quinze projectes participants, ja n’hi ha set que s’han constituït com a empreses. L’Innoemprèn es… Continue Reading →


Les pistes obren dissabte només per als residents i amb accés gratuït el cap de setmana - Altaveu el diari digital d'Andorra\nLes estacions hauran de controlar l’aforament per evitar aglomeracions que puguin comportar risc de contagi amb el coronavirus i la nova data per permetre l’accés als turistes es fixa en el 9 de gener, sempre en funció de la situació epidemiològica tant aquí com a l’entorn\n31/12/2020 (14:07 CET)\nPistes d'Ordino Arcalís. Grandvalira\nLes pistes d’esquí obriran dissabte. Ho faran, però, únicament per a residents, amb accés gratuït durant el cap de setmana i, evidentment, amb un estricte control d’aforament per evitar aglomeracions i, d’aquesta forma, reduir al màxim el risc de contagi amb el coronavirus. L’activació de les estacions de cara als turistes queda, de moment, posposada fins al 9 de gener, sempre en funció de quina sigui l’evolució epidemiològica tant a Andorra com a l’entorn.\nEl Govern ha informat mitjançant un comunicat que les estacions d’esquí han confirmat la seva posada en marxa el dia 2. Això sí, “exclusivament per als residents a Andorra. Per tant, no hi podran accedir els visitants francesos que sí que poden arribar al país.\nEn el mateix comunicat, s’ha indicat que els dominis esquiables “seguiran les mesures indicades pel ministeri de Salut” i, per tant, es farà “un control de l’aforament”. D’aquesta forma s’ha d’evitar en la mesura del possible les aglomeracions que podrien comportar un risc de contagi amb el coronavirus. Es deixa clar que “es demanarà als clients que segueixin les mesures de prevenció contra la Covid-19 indicades per cada estació”, que a poc a poc han anat desgranant la seva oferta.\nA partir del dia 4 el forfet de dia passa a tenir un preu reduït de 20 euros atès que en cap cas s’obren totes les instal·lacions; fins al 9 de gener no es valorarà l’obertura al públic en general\nL’obertura de les pistes per als estrangers queda, de moment, parada. En declaracions al programa ‘Ara i aquí’ de Ràdio Nacional d’Andorra el cap de Govern, Xavier Espot, ha indicat aquest matí que la nova data al cap seria el 9 de gener, tot i que, evidentment, sempre condicionada a quina sigui la situació epidemiològica tant a Andorra com als països veïns. “Per molt que obrim les estacions de forma generalitzada, des d’Espanya no poden venir turistes pel confinament perimetral i, quant als pocs francesos que poden venir actualment, es corre el risc que deixin de fer-ho precisament perquè obrim les pistes”, ha recordat.\nGrandvalira Resorts obre el cap de setmana els esquiadors residents a Andorra que hi podran accedir gratuïtament. A partir de dilluns 4 de gener, hi haurà un preu especial per persona i dia de 20 euros, que es perllongarà fins, com mínim, el dia 8. Per esquiar serà necessari tenir forfet de Temporada Resident o fer la reserva online del Forfet Plus+ Resident, un procés que requereix adjuntar documentació acreditativa de la residència. En funció de l’evolució de les dades epidemiològiques i les restriccions de mobilitat als països veïns, el dia 9 de es podria obrir al públic de forma generalitzada. L'obertura inclou Arcalís, Soldeu, El Tarter, Canillo i Grau Roig tot i que anirà en funció de l'estat de la neu quins sectors s'acabaran activant. En aquest sentit, des de Grandvalira s'aconsella als esquiadors que consultin el dissabte la pàgina web del domini per saber quines pistes i remuntadors estan en funcionament.\nVallnord - Pal Arinsal ha decidit una obertura esglaonada a partir de dissabte. Des del dilluns, podran esquiar tant els clients que tinguin el forfet de temporada com els que comprin el forfet de dia, aun preu reduït de 20 euros, ja que l’accés a pistes amb remuntadors serà parcial, des del Pla de la Caubella fins al Pic del Cubil, que suposa el 70% del total del sector de Pal. L’obertura tindrà un aforament limitat per dia de 2.000 clients en total: 1.500 esquiadors d’alpí i 500 d’esquí de muntanya. Pel que fa a l’accés al pàrquing, aquest també es tancarà un cop arribat a les 2.000 persones a l'estació.


Canadell, número 3 de la llista de Junts per Barcelona, visita l'empresa Ausa - Regió7\nCanadell, número 3 de la llista de Junts per Barcelona, visita l'empresa Ausa\nEl candidat es va interessar per les necessitats del sector de la factoria en el context actual\n04·02·21 | 08:18\nUn moment de la visita de Joan Canadell a Ausa JUNTS\nJoan Canadell, número 3 de la llista de Junts per Barcelona, va fer una visita a l'empresa manresana AUSA, en un acte emmarcat en la campanya electoral de la formació. Canadell, de 53 anys, és president de la Cambra de Comerç, Indústria i Navegació de Barcelona. Enginyer i empresari, el candidat va visitar la factoria manresana i es va interessar per l'evolució i actualitat de l'empresa, sobretot en la situació actual provocada per la Covid. Durant la visita, els responsables d'Ausa van poder ensenyar les instal·lacions i els diferents processos productius i van exposar les necessitats i demandes del sector industrial en el context actual.\nAusa, amb 65 anys d'història, és una de les empreses més destacades de la comarca amb una de les projeccions nacionals i internacionals més importants en el camp de la fabricació de vehicles industrials compactes per al moviment de materials i manteniment vial, un sector on és una de les empreses més reconegudes per la seva trajectòria, ja que té una capacitat de producció més de 10.000 vehicles anuals i exporta a més de 90 països arreu del món. El 70% de la seva producció s'exporta fora de la península.\nPer part de junts, a la visita van acompanyar Canadell Bàrbara Minoves (Directora Territorial de la Catalunya central Generalitat d'Empresa i Ocupació), David Saldoni (Secratari d'Organització de Junts i candidat número 19 de la llista del partit per Bacelona) i Toni Massegú (Director Territorial de la Catalunya central Generalitat de Presidència i President de Junts Bages).\n4 Set caminades per la Catalunya Central: una experiència vital convertida en art\nLa pluja fa la guitza a la primera jornada de les Fires de Setembre\nLes vides de la «biblio» de Lacetània\nSarai Ruiz. Manresa\n«Jugava a futbol amb una discapacitat per la meva mare»\nLa FUB estrenarà d’aquí a un any el seu cinquè edifici, que vol ser clau en l’àmbit de l’educació


Aquesta política de privacitat serà efectiva a partir del dia 25 de maig de 2018.\nAquesta política de privacitat ( "Política") descriu el tractament de les teves dades personals per part de KENFILT EUROPA SL a través de la pàgina web http://www.kenfilt.com/ (el "Lloc"). A l'efecte de la legislació de protecció de dades aplicable (inclòs el Reglament general de protecció de dades 2016/679 (el "RGPD")), la Companyia és el responsable del tractament de les teves dades personals.\nHas de tenir més de 16 anys per registrar-te a aquest Lloc i perquè puguem demanar i emmagatzemar les dades de caràcter personal. Si ets menor de 16 anys, podrem bloquejar i / o eliminar el teu compte o perfil d'usuari. Els pares o tutors del menor d'edat podran en tot cas dirigir-se a Nosaltres per bloquejar el compte o perfil del menor d'edat al seu càrrec, a través dels mitjans disponibles en la secció relativa als drets de l'usuari.\n- Identitat: KENFILT SL\n- CIF: B65421281\n- Domicili: Carrer Camí del Bosc, 3. 08916 - Badalona (Barcelona).\n- Telèfon: (+34) 933.954.002\n- Correu electrònic: central@kenfilt.com\n- Contacte Encarregat del Tractament de Protecció de Dades: central @ kenfilt.com\n1. Dades personals que tu ens proporciones: La Companyia tractarà les següents dades en crear un compte o efectuar una compra en el Lloc:\n• Dades identificatives (Nom i cognoms, email i número de telèfon);\nLes dades personals sol·licitades són obligatoris, de tal manera que, la negativa a subministrar suposarà la impossibilitat de dur a terme la prestació dels serveis contractats.\nEn cas que facilitis dades de tercers, manifestes comptar amb el consentiment dels mateixos i et compromets a traslladar-li la informació continguda en aquesta clàusula, eximint a la Companyia de qualsevol responsabilitat. En qualsevol cas, la Companyia podrà dur a terme les verificacions periòdiques per constatar aquest fet, i adoptar les mesures de diligència deguda que corresponguin de conformitat amb la normativa aplicable.\n2. Dades personals que nosaltres recollim:\n• Pel que fa a cadascuna de les vegades que entres en el Lloc, la Companyia recollirà i tractarà les següents dades personals de forma automàtica:\no Informació tècnica, inclosa la direcció de protocol d'internet (IP) que s'utilitza per connectar el teu ordinador a Internet, les teves dades d'accés, el tipus de navegador i la seva versió, el sistema operatiu i la plataforma;\no Informació sobre la teva visita al Lloc, inclosos els localitzadors uniformes de recursos complets (URL), els serveis que has vist o has buscat; els temps de resposta de la pàgina; els errors de descàrrega; la durada de la visita, informació sobre el teu interacció en el Lloc (per exemple clics, i / o desplaçaments del ratolí), i els mètodes utilitzats per sortir del Lloc; i\no Informació obtinguda a través de les cookies utilitzades per la Companyia en el Lloc. Més avall trobareu més informació sobre l'ús de cookies.\n¿PER A QUÈ FINALITATS UTILITZEM LES TEVES DADES PERSONALS?\nLa Companyia tractarà les teves dades personals per a les finalitats:\n• Gestionar els serveis i funcionalitats d'aquest Lloc,\n• En cas que compris un producte en el Lloc, per perfeccionar, complir, controlar i gestionar el correcte compliment del contracte;\n• Per detectar i prevenir qualsevol frau d'identitat,\n• En cas que et posis en contacte amb el nostre servei d'atenció al client, per processar la teva sol·licitud i proporcionar-te el millor servei possible;\n• Per realitzar anàlisis i reportings interns per a l'aprovisionament de productes, futures campanyes i gestió del estocs;\n• Per poder detectar tots aquells accessos i navegacions fraudulentes;\n• Per elaborar un perfil comercial sobre tu, utilitzant les dades derivades de la gestió dels productes i serveis contractats, i enviar-te comunicacions comercials electròniques referents a productes o serveis similars; tret que ens indiquis el contrari marcant la casella corresponent en el procés de registre o t'oposis en algun moment posterior; i\n• Per elaborar un perfil comercial sobre tu, en base a les dades personals que ens facilitis i les dades que obtinguem a través del teu navegació pel Lloc, amb la finalitat d'analitzar o predir aspectes com ara les teves preferències o interessos personals; i així poder, en conseqüència, enviar-te comunicacions comercials adaptades a les teves preferències o interessos, així com personalitzar la nostra pàgina web o serveis; sempre que ens hagis donat el teu consentiment.\nLes bases legals per al tractament de les teves dades personals en funció de les finalitats dalt descrites són les següents:\n- L'execució de la nostra relació contractual amb tu, per al cas que compris un producte en el Lloc o et posis en contacte amb el nostre servei d'atenció al client.\n- El tractament de les teves dades personals per a la detecció i prevenció de fraus d'identitat és necessari per al compliment de les nostres obligacions en matèria de blanqueig de capitals.\n- La satisfacció del nostre interès legítim, consistent en (i) gestionar els serveis i funcionalitats del Lloc i (ii) en el cas que et posis en contacte amb el nostre\nservei d'atenció al client, per processar la teva sol·licitud i proporcionar-te el millor servei possible; (Iii) preservar la vigilància, administració i protecció dels nostres serveis, contingut, i pàgina web; (Iv) realitzar anàlisis i reportings interns per a l'aprovisionament de productes, futures campanyes i gestió del estocs; així com (v) elaborar un perfil comercial sobre tu, utilitzant les dades derivades de la gestió dels productes i serveis contractats, i enviar-te comunicacions comercials electròniques referents a productes o serveis similars; tret que ens indiquis el contrari marcant la casella corresponent en el procés de registre. En qualsevol cas, tens dret a oposar-te a aquests tractaments en qualsevol moment a través de l'adreça de correu electrònic central@kenfilt.com, en el cas KENFILT SL deixarà de tractar les dades, excepte per motius legítims imperiosos.\n- El teu consentiment, per elaborar un perfil comercial sobre tu, en base a les dades personals que ens facilitis i les dades que obtinguem a través del teu navegació pel Lloc, amb la finalitat d'analitzar o predir aspectes com ara les teves preferències o interessos personals ; i així poder, en conseqüència, enviar-te comunicacions comercials adaptades a les teves preferències o interessos, així com personalitzar la nostra pàgina web o serveis; sempre que ens hagis donat el teu consentiment. Tens dret a retirar el teu consentiment en qualsevol moment a través de l'adreça de correu electrònic gdpr@kenfilt.com.\nA cada comunicació comercial t'informarem sobre com donar-te de baixa d'una forma senzilla i sense cap cost. Atendrem la teva sol·licitud el més aviat possible i, en qualsevol cas, dins el termini legal establert.\nEn aquells casos en què la Companyia necessita les teves dades personals per complir les seves obligacions legals o contractuals, la prestació d'aquestes dades personals és obligatòria. Si no proporcionen aquestes dades, la Companyia no podrà mantenir la seva relació contractual amb tu ni complir les seves obligacions.\nNo compartim les teves dades amb ningú. Pel que les teves dades personals no seran transferits a països localitzats fora de la Unió Europea que no ofereixin un nivell adequat o no aportin les garanties apropiades de protecció.\nDURANT QUANT TEMPS CONSERVEM TEVES DADES?\nLa Companyia conservarà les teves dades personals mentre es mantingui la relació contractual i no se sol·liciti la seva supressió (d'acord amb els mitjans indicats en l'apartat "Els teus Drets" de la Present Política de Privacitat); i, més enllà dels mateixos, durant els terminis de prescripció necessaris en funció de la legislació aplicable per atendre futures responsabilitats.\nLINKS I UTILITZACIÓ DE COOKIES\nAquest Lloc pot incloure, mostrar o desplegar enllaços a altres pàgines web per a la teva major comoditat i informació. Aquestes pàgines web poden operar independentment de nosaltres. És possible que aquestes pàgines amb enllaços tinguin les seves pròpies polítiques de privacitat, et recomanem encaridament que les llegeixis quan les visites. En la mesura que qualsevol pàgina web amb enllaç que visites no sigui de la nostra propietat ni estigui sota el nostre control, no som responsables del contingut d'aquests llocs web, el seu ús o les seves pràctiques de privacitat.\nPodem fer servir cookies pròpies o de tercers quan navegues per aquest Lloc per millorar la teva experiència de navegació o per mostrar anuncis d'acord a les teves preferències i gustos. Aquestes galetes recullen informació sobre tu i la teva navegació. Per saber més sobre les galetes que utilitzem en aquest Lloc us plau llegeix la nostra Política de Galetes.\nTens drets relacionats amb la informació personal que tenim sobre tu. T'oferim diverses opcions per saber quina informació personal anem a recopilar sobre tu, com utilitzarem aquesta informació i com ens comunicarem amb tu.\nPodràs dirigir-te a nosaltres per tal de poder exercir els teus drets d'accés, rectificació, supressió, oposició, portabilitat de les dades, i / o limitació del tractament a través de l'adreça de correu electrònic gdpr@kenfilt.com. En tot cas, hauràs d'acreditar la teva identitat mitjançant fotocòpia del teu DNI, passaport o document anàleg.\nA més, en qualsevol moment podràs revocar el teu consentiment: (i) segons les pròpies instruccions de la comunicació; (Ii) contactant amb el nosaltres a través del correu\nelectrònic central@kenfilt.com i acompanyant fotocòpia del DNI, passaport o document anàleg.\nAixí mateix, i en el cas que incomplim les nostres obligacions legals en matèria de protecció de dades, tens dret a presentar una reclamació davant l'Agència Espanyola de Protecció de Dades.\nACTUALITZACIONS DE LA NOSTRA POLÍTICA DE PRIVACITAT\nAquesta Política es pot actualitzar periòdicament amb previ avís amb una antelació de tres dies per reflectir canvis en les nostres pràctiques sobre la informació personal. Publicarem un avís destacat en el Lloc per notificar-te qualsevol canvi significatiu en la nostra Política i indicarem a la part superior de la política quan es va actualitzar per última vegada.


fiss | Fisioteràpia i Salut Súria: Vacances amb nens: estrès o repòs?\nSembla mentida però ja tenim les esperades vacances d'estiu aquí. Arriba la tranquil·litat per molts, sense horaris, sense presses...\nHi ha pares que a principis d'agost ja estan desitjant que comenci el setembre i el nou curs escolar, n'hi ha que no poden gaudir gaire de la canalla durant l'any (degut als pèssims horaris laborals i a la no conciliació laboral) i esperen les desitjades vacances amb candeletes per poder gaudir dels seus nens i nenes.\nSigui com sigui, són dos mesos que poden acabar sent bastants durs, es trenca amb les rutines que tant ens han costat instaurar durant l'any, planificar unes vacances en família pot ser dur... Què fem amb ells? Com planifiquem el temps? Quines activitats són les més importants a fer?\nDurant les vacances tenim la gran oportunitat de gaudir dels nens, d'educar-los, d'augmentar les possibilitats d'aprenentatge, de millorar la nostra comunicació amb ells i de compartir moments que durant la resta de l'any són impossibles de realitzar. Durant l'estiu se'ns brinda la gran oportunitat d'afavorir aquells àmbits que considerem importants; la responsabilitat, la comunicació entre els membres de la família, el treball en equip...\nÉs important tenir en compte que les vacances són per a tots, pares i fills. Els nens, al igual que els adults, han de poder gaudir del seu temps lliure. És a dir, no és necessari obligar-los a passar llargues hores cada dia fent deures d'estiu, quadernets, llegint, fent dictats... Podem ajudar-los a organitzar-se i a dur a terme una activitat al dia o a reforçar aquelles àrees en les que te més dificultats, però si a un nen que no li agrada llegir l'obliguem a llegir-se 20 pàgines cada dia, seguirà odiant-t'ho. «Poc a poc i bona lletra diuen», doncs provem de demanar-li que en llegeixi una (i d'un llibre que hagi triat ell), però que ho faci bé, parant atenció, explicant-nos després què és el que ha llegit, etc..., no se li farà tan pesat i potser fins i tot li acabarà agradant!\nAvui us proposem uns consells per poder gaudir de les vacances en família d'una manera molt positiva:\nIntenteu tenir en compte l'opinió dels nens a l'hora de planificar les vacances.\nProcureu, sempre que sigui possible, dur a terme activitats que cobreixin aspectes educatius dels menuts, així com activitats que no podeu fer durant la resta de l'any.\nNo deixeu que perdin tots els aprenentatges que han adquirit durant el curs escolar. Cal anar repassant una mica cada dia, però, a poder ser, de manera lúdica i dinàmica.\nProposeu-los petites responsabilitats, permeteu que us ajudin a casa, i feu-los partícips d'algunes tasques domèstiques, sempre en funció de la seva edat i de les seves possibilitats.\nNo oblideu que sou el seu model i que us prenen de referents. És important tenir-ho present durant les vacances ja que es quan passareu més temps junts.\nPsicòloga infantil i juvenil del Fiss


Un full de ruta “unitari” que només firmen CDC i ERC - Cat Diàleg - Diari Digital català\nUn full de ruta “unitari” que només firmen CDC i ERC\nLes entitats independentistes junt amb Convergència i Esquerra firmen un nou full de ruta per a després de les eleccions que preveu una “declaració d’independència en 18 mesos”. El text suscita alguns dubtes i Unió, Iniciativa i les CUP no el secunden\nCatalunyaPolíticaZResto 31 marzo, 2015 Lluís Llaquet 2\nInici » Historic » Un full de ruta “unitari” que només firmen CDC i ERC\nConvergència Democràtica de Catalunya (CDC) i Esquerra Republicana de Catalunya (ERC) han firmat juntament amb les principals entitats independentistes un principi d’acord sobre el full de ruta a seguir després de les eleccions del 27 de setembre.\nUn pla que pretén, segons l’Assemblea Nacional Catalana (ANC) “sumar noves organitzacions” encara que només l’han firmat els dos principals partits, quedant-se fora Unió Democràtica de Catalunya (UDC), Iniciativa Catalunya Verds (ICV), i les CUP, que sí que hi eren en els anteriors acords.\nEls promotors del text constaten la intenció que les pròximes eleccions autonòmiques tinguin caràcter plebiscitari i que serveixin com a “mecanisme legal per a conèixer la voluntat del poble de català sobre el seu futur polític substituint el referèndum que es va impedir realitzar”. Les entitats proposen també que les candidatures sobiranistes deixin clar que “votar-les suposa un pronunciament favorable a la independència de Catalunya” i que s’elabori, a partir de llavors, “un projecte de text constitucional en un termini aproximat de 10 mesos després dels comicis.\nEl procés, declaren, hauria de proclamar “un nou estat o República catalana en un termini màxim de 18 mesos” després del 27 de setembre i hauria d’incloure, a més a més, una “aposta decidida per la recuperació de l’estat social” i una “voluntat inequívoca de regeneració democràtica”.\nPrimera pàgina del document que han firmat ANC, Òmnium Cultural, l’Associació de Municipis per la Independència, CDC i ERC\nEl text també proposa un “inici de negociacions amb l’Estat espanyol” pel que fa a “les noves condicions en repartiment d’actius i passius” i en “relacions entre els nous estats”. El procés culminaria, segons el text, amb un “referèndum vinculant sobre la nova Constitució” que, en cas que fos positiu, permetria “la proclamació de la independència”.\nEls dubtes que desperta l’acord\nEn aquest sentit i després d’aquesta firma, s’obren molts interrogants. Fins i tot per alguns dels que fins ara havien format part d’aquest procés i que, en aquesta última proclamació, han preferit no estar-hi.\nDolors Camats, d’ICV, en declaracions al programa del Matí de Catalunya Ràdio, ha assegurat, per exemple, que veu “igual de difícil el repartiment d’actius i passius amb l’Estat que negociar un referèndum” i també ha recordat que, per la llei electoral, “no tots els vots valen igual en unes eleccions autonòmiques”. Per Camats, unes eleccions d’aquest tipus no poden substituir un referèndum, tal com proposa el text, perquè “per ser així, tots els vots dels catalans haurien de comptar el mateix”.\nA més a més, caldria plantejar-se si, en el cas d’una declaració d’independència, seria suficient amb una majoria simple (més del 50% dels vots), sobretot tenint en compte que, per canviar un Estatut d’autonomia, quelcom menys important que una escissió, és necessari posar d’acord a les 3/5 parts del parlament.\nD’altra banda, Unió no ha volgut manifestar la seva posició a l’espera del que decideixi el partit al juny. Les CUP tampoc han revelat les raons per les quals no han volgut ser encara que s’espera que la formació independentista es pronunciï aquest mateix dimarts a la tarda.\nCiU, ERC i la CUP aproven expandir les competències de l’Agència Tributària de Catalunya en termini d’un any\nLa nova llei electoral: sense consens i condicionada pel procés sobiranista\nCatalunya538 catdialeg1748 CiU65 ERC70 full de ruta6 Parlament de Catalunya54 referèndum52


CFGM d’Electromecànica de vehicles automòbils | IES Maria Àngels Cardona\nEl nostre centre Oferta educativa CF Grau Mitjà\nCFGM d’Electromecànica de vehicles automòbils\nHores en empreses\nMatí: DL – DV: 08:00 – 14:05\nMecànic d’automòbils, d’equips dièsel, de vehicles pesats industrials ,de maquinària agrícola, d’obres públiques, etc.\nReparació dels sistemes elèctrics i electrònics d’automòbils.\nInstal·lador i reparador d’accessoris.\nCrear el seu propi taller.\nA qualsevol cicle formatiu de grau superior.\nEls criteris per adjudicar les places reservades per la via d’accés amb el títol de tècnic es poden consultar en aquest enllaç.\nBatxillerat en qualsevol de les seves modalitats\nUn altre cicle formatiu de grau mitjà amb la possibilitat de convalidar mòduls professionals d’acord amb la normativa vigent.\nMotors (6 hores)\nEstudi tecnològic dels motors, desmuntatge i muntatge dels seus elements, reglatges i reparació.\nCircuits de fluids suspensió i direcció (8 hores)\nEstudi d’hidràulica i pneumàtica aplicada. Suspensió i direcció: tipus, elements, geometria, desmuntatge i muntatge, reparació i reglatges amb alineador digital. Estudi dels pneumàtics.\nCircuits electrotècnics bàsics. Sistemes de càrrega i arrencada del vehicle (6 hores)\nTecnologia elèctrica i electrònica. Ús intensiu d’aparells de mesura i unitats elèctriques. Estudi, desmuntar i muntar els elements dels circuits de càrrega i arrencada.\nMecanitzat bàsic (3 hores)\nUnitats i aparells de mesura (calibre, micròmetres, alexómetre …). Rosques i tècniques d’acoblament. Tècniques de mecanitzat de l’acer i altres materials. Eines de taller. Processos de fabricació, exercicis pràctics. Croquisat i dibuix industrial. Soldadura.\nSistemes de seguretat i confortabilitat (4 hores)\nAire condicionat i climatitzadors automàtics, AIR-BAG, car-àudio, sistemes de navegació, alarmes …\nFormació i orientació laboral (3 hores)\nConeixement de la legislació laboral, tipus de contractació, drets i deures de l’empleat i l’empresa .\nCircuits elèctrics auxiliars (8 hores)\nEstudi i càlcul de les instal·lacions elèctriques de l’automòbil; enllumenat i fars de curta / llarga, intermitència, llum de fre, antiboira, alçavidres, clàxon … Pràctiques de reparació i substitució d’elements.\nSistemes de transmissió i frenada (9 hores)\nCaixes de canvi manuals i automàtiques; estudi teòric, relacions de canvi … Embragatges i convertidors hidràulics. Diferencials, juntes homocinétiques … Frens diferents tipus; disc, tambor, servofrens … Pràctiques de tots els temes estudiats.\nSistemes auxiliars del motor (10 hores)\nAlimentació d’aire i combustible, components. Gasos d’escapament, analitzadors. Carburació i sistemes d’injecció electrònica de combustible. Ús d’aparells de diagnosi, EOBD. Estudi de sistemes d’encesa; inductiu, Hall, e.e.i, DIS, etc. Injecció Dièsel; mecàniques, common-rail, injector-bomba. Turbocompressor. Estudi de combustibles, sistemes i normes anticontaminants.\nEmpresa i iniciativa emprenedora (3 hores)\nConeixements de la legislació del sector empresarial, tècniques de gestió de la petita empresa, estudi de maneres comercials i de vendes.\nFormació en centres de treball (FCT) (400 hores)\nEs realitza durant el tercer trimestre del l’últim curs i un cop superats els altres mòduls del cicle formatiu. Les FCT es desenvolupen en empreses punteres de el sector, integrant l’alumne com un mes en el sistema productiu de l’empresa (sense ocupar plaça laboral ni rebre contraprestació econòmica) durant la jornada laboral i realitzant el programa formatiu acordat entre l’institut i l’empresa sota la supervisió d’un professor tutor nomenat per l’IES i un tutor designat per l’empresa.\nFes un cop d’ull a les activitats que realitzam a cada curs.\nSol·licitud de canvi d'assignatura


El Gremi Fusta i Moble premia els millors projectes de l’ETSAB | Foment de la Producció\nEl Gremi Fusta i Moble premia els millors projectes de l’ETSAB\nEntrevistes, Les nostres associacions, Notícies April 10, 2017\nLa XII edició dels premis ‘Dissenyant en fusta’ beca els tres millors projectes dels alumnes de l’Escola Tècnica Superior d’Arquitectura de Barcelona\nEl Gremi Fusta i Moble ha entregat els premis als millors exercicis dels alumnes de l’ETSAB de l’assignatura Dissenyant en Fusta, Construcció i Càlcul. Des de fa dotzes anys, i gràcies a un conveni entre les dues entitats, el Gremi beca amb 400 euros els tres millors exercicis. Aquest any, el repte consistia en construir en fusta una coberta per al teatre Grec de Barcelona.\nJorge Blasco, que fa més de 15 anys que imparteix aquesta assignatura optativa a l’ETSAB, explica a Foment de la Producció que aquest curs han batut el rècord d’inscripcions amb 50 alumnes.\nQuè aprenen els alumnes en aquesta assignatura?\nEs tracta que coneguin el material, la fusta com element constructiu i també com element estructural, com a suport de tot el que serà l’edifici. Com que hi ha alumnes de diferents cursos, intentem treballar el càlcul d’una forma senzilla aplicada a la fusta.\nCom s’escull el projecte que han de presentar?\nAmb l’Antonio Orti, l’altre professor, busquem projectes que ja haguem realitzat nosaltres o n’agafem que eren de metall i els transformem en fusta o bé ens l’inventem, com aquest any. Són projectes que comencen en tridimensionat i la idea és que, a mesura que avança el curs i els alumnes van dominant el càlcul, el projecte va canviant perquè s’adonen que hi ha coses que no funcionen. A part del document on es justifica el càlcul, els estudiants entreguen una maqueta i un pòster que resumeix el seu projecte de forma clara i gràfica.\nEls joves tenen interès en la fusta?\nSí, es van adonant que hi ha més elements que el formigó i l’acer. Com va dir Àlex de Riquer, “la fusta és el formigó del s.XXI”. El que cal és gent convençuda, que estigui enamorada de la fusta i que l’entengui. No es tracta només d’agafar un projecte i canviar-lo, sinó de projectar directament amb fusta.\nCal doncs més formació i professionals que dominin la fusta?\nSí. A part de ser professor sóc constructor d’estructures i a vegades m’arriben projectes en els que veus que l’arquitecte no ha pensat en fusta sinó que es una transcripció directe d’una estructura de formigó o d’acer que canvien per fusta. Però cada material té les seves peculiaritats.\nQuè suposen les beques del gremi per als alumnes de l’ETSAB?\nÉs un recolzament important. Des del Gremi, ara fa 12 anys, es va pensar que era important promoure la fusta des de la formació. Al principi s’escollien només dos projectes però cada cop és més difícil i ho hem ampliat a tres. Aquest any, com que hi havia tants alumnes, els treballs s’han fet en grups de dues persones però normalment es feien individualment.\nA la jornada de lliurament de les beques, coincidint amb Sant Josep, patró del gremi, vam poder conversar amb els autors de tots els projectes premiats aquest any.\nLars Wüstemann i Thalia Budin\nPer què vas escollir aquesta assignatura?\nDes del principi de la carrera he tingut molta inclinació cap a la construcció amb fusta. Abans de començar vaig visitar l’exposició “La fusta, construcció del futur” i va canviar totalment la meva perspectiva del que és la construcció i mètodes constructius convencionals. Quan vaig començar a la UPC, on estic fent un any d’Erasmus, i vaig veure les matèries optatives no m’ho vaig pensar dues vegades.\nCom ha estat l’experiència de treballar en fusta?\nM’ha encantat. Em sembla que és necessari i que ha de ser el futur. És un material excel·lent, biodegradable i m’ha agradat molt saber com es comporta la fusta i com treure profit del seu comportament particular en relació a altes materials.\nQuines característiques té el vostre projecte?\nEls paràmetres que vam prendre per dissenyar el teatre van ser preservar allò natural, allò original del lloc que és tota la part posterior de pedra i vam decidir influir en el parc que envolta el Teatre Grec. Vam realitzar una successió d’arcs perquè els fonaments es recolzaven en el parc i no a la muntanya i també perquè, al unir-los tots en aquesta malla que vam posar, l’estructura es comporta com una i estalviàvem molta més fusta amb un resultat sostenible.\nQuè ha estat el més sorprenent o difícil de l’experiència?\nEl que m’ha agradat del curs és que hem anat a un nivell de detall molt gran. A mi mai m’havia tocat calcular quants perns necessita una unió, ni el gruix de la placa en unions de fusta. Em va semblar molt interessant.\nQuè suposa guanyar aquesta beca?\nDoncs que la direcció que estic prenent és la correcta. Estic molt sorprès i representa molt per a mi perquè és el primer reconeixement que guanyo.\nT’agradaria fer més projectes amb fusta i seguir formant-te en aquesta matèria?\nCada projecte que començo intento realitzar-lo amb fusta, sempre depenent de les condicions el lloc i la cultura, però m’agrada la fusta i els materials reciclats. Si no hi ha més alternativa, llavors utilitzo materials menys sostenibles. De fet vull fer un màster sobre fusta i direcció sostenible i aquesta és la direcció que vull prendre.\nJosé Mulet i Santiago Bedoya\nPer què vau escollir aquesta assignatura?\nJosé: Em va semblar interessant perquè es parla molt del metall i del formigó però mai havia tractat amb estructures de fusta. A més, els companys ens van dir que aprendríem moltíssim.\nSanti: D’alguna manera vull enfocar el meu futur professional cap a les estructures i, en particular, les de fusta. Des de petit m’ha agradat la fusta, la meva família és de Colòmbia i allà hi ha un tipus de fusta que és la Guadua que em sembla molt bonica. Ja de petit m’agradava aquesta fusta i les estructures que es creen i vaig tenir clar que volia fer l’assignatura.\nJosé: Molt interessant. Fins el punt que estic fent el projecte de final de carrera i construiré amb fusta.\nSanti: M’ha agradat molt. Ja havia construït petites coses amb fusta a nivell manual al taller i m’encanta.\nSanti: Vam estar mirant forces referències i volíem fer una cosa diferent, que no fos només un càlcul sinó una petita part d’investigació. Vam trobar projectes on es reduïa la quantitat de fusta optimitzant el procés de disseny.\nJosé: Ens va semblar una estructura que s’adapta molt bé a l’entorn, es recolza en 4 punts, deixa tot l’exterior amb la idea de connectar amb el teatre i la natura.\nJosé: L’inici va ser complicat perquè no sabíem com fer la forma perfecta de la fusta però, un cop la vam tenir, tot va ser més divertit.\nJosé: En el meu cas és la primera beca i, ara que estic al final de la meva etapa com a estudiant d’arquitectura, la veritat és que estic molt orgullós, és un motiu més per continuar amb la fusta.\nSanti: És un orgull personal. M’agrada que es realitzin aquests tipus de concursos dins la universitat perquè li donen un aire menys acadèmic.\nUs agradaria fer més projectes amb fusta i seguir formant-vos en aquesta matèria?\nJosé: Si surt algun curs i puc fer-lo, m’agradaria. A més, com a arquitecte també és una altra sortida professional.\nSanti: M’agradaria molt poder aprofundir més en el món de la fusta.\nIvo Costa i Alexandra Vier Gehrmann\nLa vam triar perquè als cursos de construcció mai vam tenir l’oportunitat d’aprendre sobre construccions en fusta i és un material que sempre ens ha interessat.\nPlanejar construccions amb fusta va ser diferent a tot el que havíem fet fins aquell moment. La fusta és un material viu i cal entendre’l, pensar en la direcció de les fibres, el tipus de fusta, les dimensions factibles del material, etc. Factors que, per exemple, no cal tenir en compte quan projectes estructures amb formigó.\nLa idea principal del projecte era mantenir una de les qualitats més importants del Teatre Grec: estar a l’aire lliure, amb la natura i el paisatge com part de l’escenografia. Per això vam decidir des de l’inici projectar una coberta en voladís que s’alcés cap a l’escenari. L’estructura consisteix en suports en forma d’arc units per una biga principal que treballa a tracció. Aquesta es repeteix radialment envoltant les grades de forma semicircular.\nDefinitivament, el més complicat ha estat realitzar tots els càlculs necessaris per comprovar l’estabilitat. No havíem tingut classes d’estructura tan detallades abans i al principi ens va costar molt entendre tots els càlculs. I el que més ens ha sorprès de treballar amb fusta és la seva increïble resistència al foc.\nLa veritat és que mai vam pensar que sortiríem escollits. Al principi vam tenir moltes dificultats i la nostra estructura canviava cada dues setmanes així que la nostra única meta era aprovar el curs. Ens vam esforçar molt i ens va sorprendre molt veure que no només havíem aprovat amb honors sinó que també havíem guanyat la beca. La felicitat i la satisfacció interna, al veure que tot el treball que vam invertir va valer la pena i va sobrepassar totes les nostres expectatives, són molt difícils d’explicar.\nEns encantaria provar què més ens pot oferir aquest material que ara torna a guanyar importància. Creiem que la fusta estarà sempre present i considerem interessant ampliar el nostre coneixement sobre les seves possibilitats.\nDestacat, ETSAB, Gremi de la Fusta\nEl Tribunal Suprem retorna el sentit comú a la mesura sobre el control de presència i admet que convindria una reforma legislativa


Pressupostos públics en sanitat a deu anys vista (segona part) – AQuAS Blog\nPosted on 1 d'octubre de 2015 8 d'octubre de 2015 Author AQuAS\t0\nAquí hi ha dues coses principals per comentar. D’una banda, la reducció, quant a percentatge sobre el pressupost global, de la despesa en malalties de l’aparell circulatori (que passa del 17,3% a l’11,5%) i, de l’altra, l’augment de la despesa per a l’atenció de les malalties del sistema nerviós central (SNC) i òrgans dels sentits (del 6.4% al 10.6%). En certa manera es pot interpretar que les patologies del SNC (on també s’ha d’incloure la cirurgia de cataractes, els implants coclears i els tractaments de recanalització -trombolítics o angioplàstics- a l’infart cerebral agut) han assolit el nivell que pertoca i s’acaben situant entre aquelles patologies que suposen una despesa al voltant del 10% (8,5% a l’11,5%) del pressupost global del Catsalut. Entre aquestes tenim les següents: neoplàsies, trastorns mentals (perquè aquí mai es parla de malaltia sinó de trastorns), malalties de l’aparell circulatori i malalties de l’aparell respiratori. Per sota del 8% trobaríem les malalties de l’aparell genitoruinari, de l’aparell digestiu i del sistema músculesquelètic i teixit connectiu, sense oblidar, però, les lesions i intoxicacions.\nL’atenció oncològica creix, com ho fa l’atenció a les lesions i intoxicacions, l’aparell genitourinari, les malalties endocrines i metabòliques i les complicacions de l’embaràs, part i puerperi. Les especulacions interpretatives poden ser múltiples, però que sigui el lector qui les faci.\nCal fer esment, finalment, a les limitacions de tota anàlisi comparativa de dades d’aquesta mena. Pot haver-hi diferències en la metodologia, sens dubte, doncs mentre a l’article científic aquesta era explícita, les altres dades provenen d’una presentació d’un avantprojecte de pressupost (2015) i, no sols no es descriu com s’ha realitzat aquesta distribució pressupostària, sinó que en el nostre cas s’han hagut d’aplicar algunes combinacions al no ser sempre exactes les categories utilitzades, en especial pel que fa a línies i tipologia d’atenció. Una altra mancança en comparar els dos períodes és que mentre que el primer, 2005, es tracta del pressupost consolidat del CatSalut (la manera en que s’ha executat la despesa un cop es tanca l’exercici), les dades del 2015 provenen, com dèiem abans, d’un projecte de pressupost i, en el món sanitari, és ben sabut, que entre el que es projecte i el que finalment es gasta pot haver-hi un gran diferencial.\nEn principi, el fet d’utilitzar percentatges sobre el global de despesa, tot i suposar que hi ha una comptabilitat analítica acceptable i que les atribucions són correctes, permet esquivar qualsevol qüestió relacionada amb la inflació (i la inflació del sector salut sol ser superior a la d’altres sectors productius) o depreciació monetària (cosa que, en principi, no passa amb l’euro i per això la devaluació salarial patida). La gran limitació, però, està en l’anàlisi superficial realitzada. Caldria ara una anàlisi amb major detall que expliqués, per exemple, la reducció de la despesa a l’atenció a les malalties circulatòries (s’han acabat les patents de medicaments de gran consum que actuen sobre els factors de risc cardiovascular, canvis en incidència de la síndrome coronària aguda, augment de l’angioplàstia primària, etc.) o quin factor explica millor la reducció de la despesa en farmàcia, i quan es gira la tendència.\nGeneral\tAtenció Primària, Despesa pública, Farmacia, Hospital, Pons J., Pressu\n« Invertir en salut és òptim econòmicament\nXarxes socials i sanitat, una oportunitat i molta feina per fer »


Triász Aparthotel Kehidakustány Hongria - Ofertes d'hotels amb els MILLORS DESCOMPTES EN LÍNIA\nPetofi Sandor Utca 10., Kustany, Kehidakustány, Hongria, 8784 - Veure al mapa\nAl visitar Kehidakustány, vosté es sentirà com a casa a Triász Aparthotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Kehidakustány. L'hotel ofereix Wi-Fi gratuït en totes les habitacions, instal.lacions per a minusvàl.lids, aparcament de cotxes, servei d'habitacions, transport hotel/aeroport per garantir el més gran comfort possible als seus clients.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kehidakustány, faci de Triász Aparthotel la vostra llar.\nTots els tipus de viatgers (85) Parelles (40) Viatgers en solitari (4) Famílies amb infants petits (25) Famílies amb infants grans (8) Grups (8)


El bloc d'en Ramon Bassas: Tot recomença *\nFins el dia 15 d'octubre (en queden pocs, afanyeu-vos) romandrà oberta l'exposició que, puntualment a la cita com cada any, realitzen els alumnes del Taller de Gravat de l'Institut Municipal d'Educació de Mataró. Dirigit pels professors Jordi Rosés i Pilar Lloret, és la successió d'una llarga experiència iniciada pel mestre Raúl Capitani. La mostra, a la que han anomenat "La dificultat", correspon a la proposta de fer ineractuar un text amb una imatge, fet que és narrat al títol de forma negativa (enlloc dels més neutres "el repte" o "l'esforç") i que, vist el resultat, contrasta amb unes peces de gran qualitat.\nPotser aquesta és ja la primera lliçó de l'exposició. Fer coses bones costa, és difícil. Contra els ingenus de l'espontaneïtat, de la natura bona per se, els alumnes del Taller de Gravat ens fan veure que produir una obra d'art és sempre fruit d'estones de reflexió, d'angoixa, a vegades d'avorriment o d'impotència, i especialment d'esforç. Em refereixo tant a l'esforç intel·lectual de trobar el text, d'imaginar la imatge, de composar la peça... com a l'esforç físic de produir un gravat, d'aventurar-se a una tècnica acceptant que, a canvi d'obtenir noves possibilitats, s'exigeixi feina i fracassos.\nLa segona conclusió és que les obres exposades tenen un gran nivell. No som davant una colla "que comencen", sinó davant d'un col·lectiu d'artistes que no es cansen d'experimentar, de posar-se reptes personals i com a grup, de dialogar artísticament i d'oferir-ho a la ciutat.\nI la tercera raó per la qual val la pena anar a veure-la és la del propi repte. La interacció entre text i imatge ha estat molt sovint blasmada. Diuen que "uma imatge val més que mil paraules", els uns, i els més iconoclastes valoren molt més les possibilitats de les paraules, de cada una d'elles o dels textos, criticant la "reducció" que fa sovint la imatge a l'hora d'interpretar, o d'acompanyar (seria millor dit) un text. La polèmica és molt viva al cine, però també al món de l'edició o de la premsa, o a internet. En canvi, els del Taller de Gravat ens diuen, almenys, dues coses. La primera, que el diàleg entre dues disciplines pot reduir però també pot enfortir l'efecte que, sol, faria cada una de les peces en joc. I la segona, que, de fet, quan un reinterpreta un text, o l'acompanya, o se l'imagina en l'espai que emboclalli les paraules, està fent una altra cosa, un altre poema, una altra obra. Està recreant (o, com dirien els ecologistes, reciclant), de manera que, de nou, tot recomença.\n* Publicat a la revista Valors (octubre 2006)\nL'exposició "La dificultat" és a l' espai F (C. Nou 11; Mataró), la web de la qual és d'on he tret les fotos.\nPublicat per Ramon Bassas a 10/09/2006 08:45:00 p. m.


Notícies - Josep Piqué: 'Cal explicar a la ciutadania els sacrificis que ha de fer per sortir de la crisi'\nel 9/abr/10 Adrià Claramunt Economia PDF\nExplicar de manera clara la realitat econòmica i els sacrificis que cal fer, abordar la reforma laboral i reformar el sistema educatiu són les tres prioritats de l'exministre i actual president de Vueling, Josep Piqué, per començar a redreçar la situació econòmica del país. L'exlíder del PP a Catalunya considera que enguany encara se seguirà destruint ocupació i que la situació no començarà a millorar fins el 2012. Piqué ha fet aquestes afirmacions a la conferència 'Podem sortir de la crisi?' organitzada per l'Aula d'Extensió Universitària (AEU) per a la Gent Gran aquest dijous a la ciutat.\nL'exministre d'Indústria ha explicat que cal que tots siguem conscients que s'haurà de patir encara durants uns anys fins que es comenci a redreçar la situació. Són declaracions a Cugat.cat.\nEnguany se seguirà destruint ocupació i no veig un principi de recuperació fins el 2012. Ens espera encara una etapa complicada.\nPiqué ha lamentat l'actuació del govern espanyol, que negava la crisi primer i ara afirma que ja s'està sortint d'ella, i alhora ha criticat l'actuació del sistema financer, que creu no ha tingut la cura i previsió necessàries.\nLes receptes per tirar endavant, per Piqué, són les reformes graduals del mercat de treball i del sistema educatiu, però començant per explicar a la ciutadania que estem 'en una crisi greu' i que 'cal fer sacrificis'.\nPrimer cal explicar al país la situació i la magnitud dels sacrificis que cal fer i explicar com millorar els nivells d'endeutament públic.\nLa conferència de Josep Piqué ha estat la primera del trimestre que organitza l'AEU i ha aplegat 200 persones al Trade Center.\nJosep Piqué durant la seva xerrada al Trade Center, acompanyat del vicepresident de l'AEU, Josep Daniel


Odontologia conservadora a Barcelona | Tècniques restauradores\nTècniques restauradores per salvar les teves peces naturals\nL'odontologia conservadora és la branca de l'odontologia que té com a objectiu curar i conservar aquelles peces dentals malaltes afectades per càries o traumatismes.\nA Clínica Cuadros no donem ni una peça per perduda ja sigui per càries o per una fractura a causa d'un traumatisme, sempre cerquem la manera que els nostres pacients puguin conservar les seves dents el màxim de temps possible.\nQuins tractaments d'odontologia oferim?\nLa reconstrucció dental consisteix a eliminar el teixit malalt de les dents (càries) i omplir aquest buit amb resines compostes, recuperant l'anatomia i funció de les dents.\nLa càries és una de les patologies més comunes. Pot provocar sensibilitat dental o en casos més avançats una pulpitis aguda o INFLAMACIÓ DEL NERVI. Per posar remei a aquesta patologia podem realitzar una obturació o EMPASTAMENT DENTAL, si aquesta no està molt avançada.\nAquesta obturació o reconstrucció dental consisteix a eliminar el teixit malalt de les dents (CÀRIES) i omplir aquest buit amb resines compostes el que es coneix com EMPASTAMENT, recuperant l'anatomia i funció de les dents, segellant perfectament la cavitat.\nActualment comptem amb materials adhesius i tècniques molt conservadores, que permeten retirar el mínim teixit dentari i tornar la funció i estètica a les dents afectades.\nLa incrustació dental és un tractament restaurador, eficaç i conservador. Està recomanat quan una peça té una afectació extensa, una dent endodonciada i volem restaurar aquesta dent emprant un tractament més conservador o fins i tot per a rehabilitacions extenses\nIncrustacions de resina.\nAvantatges de les incrustacions\nÉs un tractament més conservador que la realització d'una corona, no es debilita la dent.\nMillor resultat estètic que una reconstrucció o obturació.\nL'endodòncia dental és el tractament que comunament coneixem com matar el nervi. Consisteix en retirar la polpa o nervi, netejant i desinfectant l'interior de les dents i posteriorment es deixa segellat. Un cop acabat el tractament, la dent queda lliure de símptomes i d'infecció. A l'acabar el tractament es recomana la col·locació d'una corona o incrustació per protegir de millor manera la dent endodonciada.\nA Clínica Cuadros som especialistes en endodòncia. Salvem les teves DENTS.\nTambé fem servir els sistemes més avançats per a la realització d'aquests tractaments:\nSistemes de mesurament.\nInstruments rotatoris i d'aïllament.\nMaterials de segellat fiables i biocompatibles\nQuè és una reconstrucció dental?\nÉs una restauració o mes comunament anomenat empastament de la dent amb càries o destruït.\nQuan és necessària una reconstrucció dental?\nQuan la dent aquest destruït, desgastat, o present una patologia dental tipus càries. També s'ha de realitzar després d'una endodòncia per a segellar la cavitat.\nQuant costa una reconstrucció dental?\nEntre 35 i 70€ depenent de la gravetat del cas.\nQuant temps dura una reconstrucció dental?\nSón molt duradores, tot dependrà de la cura i la funció de cada pacient.\nQuè és una incrustació dental?\nÉs una restauració de la dent, que es realitza de manera indirecta, és a dir que es construeix fora de la boca del pacient mitjançant una impressió.\nQuant temps dura una incrustació dental?\nQuant costa una incrustació dental?\nEl preu dependrà del material de la incrustació, poden ser de composite o de ceràmica.\nUna endodòncia és el que col·loquialment coneixem com matar el nervi. Es retira la polpa dental, és a dir, el nervi, i se segella el canal radicular per a llevar una possible infecció o patologia pulpar.\nServeix per a treure-li la sensibilitat a una peça dental, la qual presenti una patologia tipus càries, grans desgastos, traumatismes.\nÉs difícil treure un queixal amb endodòncia?\nTot dependrà de la magnitud de la peça i la gravetat del cas. Generalment una dent endodonciada presenta anquilosi (es solda l'arrel a l'os) i és mes difícil d'extreure. Encara així amb un bon diagnòstic i els instruments apropiats es pot realitzar tot tipus d'extraccions de manera atraumàtica.\nÉs normal que faci mal en mossegar després d'una endodòncia?\nSi, és normal sentir una certa molèstia els primers dies després de realitzar el tractament. Amb el temps ha d'anar remetent si no has de consultar amb el teu dentista perquè controli l'evolució d'aquesta endodòncia i descarti una possible complicació.


Mostra en directe de les produccions de les companyies seleccionades per la comissió artística. 17:00 a 18:00 Actuacions tarda – 2 showcases de 30 minuts\n19:00 a 20:00 Actuacions vespre – 2 showcases de 30 minuts\n21:00 a 23:00 Actuacions nit – 3 showcases de 40-45 minuts\n23:00 a 24:00 Actuacions festa- showcase musical o d’arrel tradicional.\nEs realitzen festes nocturnes on es presenten actuacions musicals en directe i DJs catalans. Aquest espai també serà un lloc de trobada informal i de festa.\nUna novetat d’enguany és que oferim als programadors, durant dos dels matins, itineraris creatius per visitar diversos espais culturals i artístics de la ciutat.\nAixò possibilitarà als programadors veure què s’està fent als espais de la ciutat, però també és molt positiu per als espais ja que els hi donarà la possibilitat de presentar-se als professionals internacionals.\nDurant tot el dia – però especialment als horaris determinats a tal efecte per la tarda - els participants del Come & See podran establir trobades i reunions, prèviament agendades, en un espai que s’habilitarà exclusivament per a això cada tarda de 15:30h a 17:00h.\nPer tal de controlar bé les agendes i assolir fluïdesa en les trobades, s’aconsellarà que aquestes tinguin una durada màxima de 30 minuts, sobretot en el cas que hi hagi alguna altra reunió programada just després.